Kvantum infokommunikáció, a titkosítás új lehetőségei
Imre Sándor, BME VIK HIT

Az előadás első felében bemutatjuk a kvantum mechanika klasszikus infokommunikációra gyakorolt hatásait. Ezt követően pedig szemléltetésként a nyilvános kulcsú titkosító rendszereinkre komoly veszélyt jelentő nagy hatékonyságú kvantum alapú törő algoritmusokat ismerhetjük meg. Ezek elleni védekezésre szolgál a kvantum mechanikai elveket kiaknázó informatika és távközlés egyik ígéretes és a mérnöki gyakorlatba is átültethető területe a kvantum kulcsszétosztás. Segítségével centralizált kulcsmenedzsment rendszer nélkül is alkalmazhatók a szimmetrikus kulcsú titkosító rendszerek olyan környezetben is, ahol csak nyilvános kulcsú megoldásokat vehettünk eddig igénybe. Az előadásban áttekintjük a kvantum kulcstörés lehetőségeit, valamint az ezeknek is ellenálló kvantum kulcsszétosztás elvi működését, gyakorlati megvalósításait és bemutatásra kerül az első magyar kvantum kulcsszétosztó rendszer is.